  Удмуртиысь тӧролэн но кивалтэтлэн пресс-службазы Майя Бывальцева 20-тӥ оштолэзе Дэбесысь Мария Егоровна Фролова 100 арес тырмонзэ пусъе. Ожысь но ужысь ветарнэз ӟечкылыны Удмуртилэн тӧроез Александр Бречалов вуылӥз. Со сярысь улосвыл тӧролэн но кивалтэтлэн пресс-службазы ивортӥз. « Паймымон тодматскон, паймымон улон. Солэн вань улонэз – подвиг. Со Горд кизили орденлэн кавалерез. Туж ӧжыт кышномуртъёс та данъетэн пусъемын. Мон туж шумпотӥ, сыӵе кужмо но шудо адямиез адӟи шуыса » Александр Бречалов, Удмуртилэн тӧроез Мария Фролова фронтэ 1942-тӥ арын связит луыса кошкиз. Румыниез, Венгриез, Чехословакиез, Австриез фашистъёслэсь мозмытӥз, Япониен ожмаськонэ пыриськиз. Нылкышнолэн туж трос кун данъетъёсыз, соос пӧлын Орден Отечественной войны II степени, «За боевые заслуги», «За отвагу», «За доблестный труд в Великой Отечественной войне 1941-1945гг.» медальёс. Ож бере истори факульетэз йылпумъяз но 38 ар ӵоже Татарстанын, Красяноярск шаерын но Удмуртиын дышетӥсь луыса ужаз. Тегъёс: Мерлык Дэбес АлександрБречалов ветеранъёс БыдӟымАтыкайож Удмуртия  